IZVRŠNI ODBOR DBG

Gregorčičeva ulica 1

4000 KRANJ

**ZAPISNIK 2. seje IO DBG**

v mandatnem obdobju 2022–2026, ki je bila v četrtek, **30. junija 2022**, s pričetkom ob 19.30 v spletnem okolju aplikacije Google Meet.

**Prisotni**: Anka Polajnar, Danijela Dolinar, Maja Lesar, Marko Rauch, Martin Primc, Nataša Kokošinek, Sabina Šolar, Silva Kos, Tadeja Česen Šink, Vesna Rogl

**Opravičeno odsotna:** Helena Krampl Nikač

**Dnevni red:**

1. Pozdrav in ugotovitev sklepčnosti
2. Pregled zapisnika 1. seje DBG, mandat 2022–2026
3. Strokovna ekskurzija 2022
4. Organizacija dogodkov jesen–zima 2022
5. Razpis za Goropevškove nagrade
6. Razno

**Ad1) Pozdrav in ugotovitev sklepčnosti**

Ugotovljena je bila sklepčnost. V potrditev se predlaga:

**Sklep 1: Na 2. seji IO DBG je bila ugotovljena sklepčnost, zato se nadaljuje s sestankom.**

Sklep je bil soglasno sprejet.

**Ad2) Pregled zapisnika 1. seje DBG, mandat 2022–2026**

Maja nam je podala nekaj informacij, ki se nanašajo na zapisnik 1. seje. Poloni Marinšek je poslala e-pošto glede novega elektronskega naslova. Do poletja ga bomo spremenili. ZBDS še ni uredil seznama izobraževanj vseh sekcij.

Na zapisnik 1. seje IO DBG članice nismo imele pripomb.

**Sklep 2: Sprejme se zapisnik 1. seje IO DBG v mandatnem obdobju 2022–2026.**

Sklep je bil soglasno sprejet.

**Ad3) Strokovna ekskurzija 2022**

Društvo že nekaj let uspešno sodeluje s turistično agencijo Muranica (GoHolidays). Še v »predkoronskem« obdobju smo se z njo dogovarjali za izlet na Dunaj, ki naj bi bil v drugem vikendu v oktobru. Gospa iz agencije nas je opozorila, da jeseni lahko pričakujemo nov val epidemije in predlagala, da ekskurzijo izpeljemo septembra. Ker pa je septembra že posvetovanje ZBDS in izlet po literarnih poteh, smo se odločili za oktober. Prilagodili se bomo morebitnim ukrepom.

V Avstriji so knjižnice v sobotah zaprte, zato moramo pravočasno začeti z dogovarjanjem. Anka je predlagala, da si ogledamo Plečnikovo arhitekturo, Sabina grobnico Habsburžanov, Nataša nov spomenik, posvečen Antonu Janši in Nacionalno knjižnico ter da stopimo v stik s Slovenci, ki živijo na Dunaju.

Za program in ceno se dogovorimo do druge polovice avgusta, v začetku septembra začnemo zbirati prijave. Zaradi nesigurne cene bencina prosimo agencijo za dve ponudbi (ena ali dve nočitvi), naše člane pa že prej spomnimo, naj poleti prihranijo še nekaj denarja za ekskurzijo.

**Sklep 3: Strokovna ekskurzija na Dunaj bo 8.–9. oktobra.**

Sklep je bil soglasno sprejet.

**Ad4) Organizacija dogodkov jesen–zima 2022**

* 11. september: literarni pohod na Planino pod Golico
* 8.–9. oktober: strokovna ekskurzija na Dunaj
* 19. november: izobraževalni dan

Vesna je predlagala, naj bo letošnja tema izobraževalnega dne Arhitektura knjižnic (nove knjižnice, kaj vse netipičnega imajo knjižnice, knjižnica kot prostor, …). Šolska knjižnica Moravče (Mojiceja Bonte) bi bila lahko primer nove šolske knjižnice, Žiga Cerkvenik bi nam lahko predstavil projekt NUK-2.

**Sklep 4: Tema letošnjega izobraževalnega dne je Arhitektura knjižnic.**

Sklep je bil soglasno sprejet.

* 27. november: prednovoletno srečanje

**Ad5) Razpis za Goropevškove nagrade**

Rok za oddajo predlogov za Goropevškova priznanja in listine je bil do 30. junija. Nataša je predlagala nekaj kandidatov. Želeli smo predlagati Nejca Perkota, vendar smo bili prepozni. Naslednje leto moramo začeti pravočasno s pripravami.

**Ad6) Razno**

Novice DBL. Ana Zdravje pošilja novice DBL. Maja jo je prosila, naj ji jih pošlje prej, ne šele dan pred dogodkom, da jih bo poslala še članom DBG.

Maja se je dogovorila s kranjsko direktorico, da se še naprej štejejo seje IO v redno delovno obveznost. Jeseni, ko bo sestanek gorenjskih direktorjev, bo vabljena tudi predsednica društva, ki bo predstavila delo DBG.

**3. seja** bo 14. septembra ob 17.30 v Mestni knjižnici Kranj.

Sestanek smo zaključili ob 20.45.

Radovljica, 5. 7. 2022

Zapisala Predsednica

Silva Kos Maja Lesar

